Document ID: 32000R1059

Rådets forordning (EF) nr. 1059/2000
af 18. maj 2000
om ændring af forordning (EF) nr. 723/2000 om ændring af forordning (EF) nr. 1294/1999 om indefrysning af midler og forbud mod investeringer i forbindelse med Forbundsrepublikken Jugoslavien
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 60 og 301,
under henvisning til forslag fra Kommissionen, og
ud fra følgende betragtninger:
(1) Rådets forordning (EF) nr. 723/2000 af 6. april 2000 om ændring af forordning (EF) nr. 1294/1999 om indefrysning af midler og forbud mod investeringer i forbindelse med Forbundsrepublikken Jugoslavien(1) trådte i kraft den 8. april 2000.
(2) Artikel 1, nr. 3, i forordning (EF) nr. 723/2000 finder anvendelse fra den 15. maj 2000, således at der er tilstrækkelig tid til at udarbejde bilag VI til forordning (EF) nr. 1294/1999(2), der indeholder en liste over selskaber, virksomheder, institutioner eller enheder, som er beliggende, registreret eller stiftet i Forbundsrepublikken Jugoslavien, med undtagelse af Kosovoprovinsen og Republikken Montenegro, og som skal anses for hverken at ejes eller kontrolleres af Forbundsrepublikken Jugoslaviens eller Republikken Serbiens regering eller for at ejes kollektivt.
(3) Der er behov for yderligere tid til indsamling af de nødvendige oplysninger og data til udarbejdelsen af listen i nævnte bilag VI.
(4) Artikel l, nr. 3, i forordning (EF) nr. 723/2000 bør derfor finde anvendelse fra den 30. juni 2000 -
UDSTEDT FØLGENDE FORORDNING:
Artikel 1
Artikel 2, stk. 2, i forordning (EF) nr. 723/2000 affattes således:"Artikel 1, nr. 3, anvendes fra den 30. juni 2000."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 15. maj 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. maj 2000.

Labels: 18
2
5